CELEX: 32015R0583
Language: et
Date: 2015-04-13 00:00:00
Title: Komisjoni rakendusmäärus (EL) 2015/583, 13. aprill 2015 , millega muudetakse rakendusmäärust (EL) nr 908/2014 maaelu arengu programmide kuludeklaratsioonide ja läbipaistvuse osas

14.4.2015   
            
            
               ET
            
            
               Euroopa Liidu Teataja
            
            
               L 97/5
            
         KOMISJONI RAKENDUSMÄÄRUS (EL) 2015/583,
   13. aprill 2015,
   millega muudetakse rakendusmäärust (EL) nr 908/2014 maaelu arengu programmide kuludeklaratsioonide ja läbipaistvuse osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 36 lõiget 6 ja artiklit 114,
   ning arvestades järgmist:
   
               (1)
            
            
               Komisjoni rakendusmääruse (EL) nr 908/2014 (2) artikli 22 lõikes 2 on sätestatud tähtajad, hiljemalt millal edastavad liikmesriigid komisjonile maaelu arengu heakskiidetud programmide kuludeklaratsioonid, samuti on sätestatud vastavad kulude kandmise ajavahemikud.
            
         
               (2)
            
            
               Kõik kulud, mis liikmesriigid on maksnud toetusesaajatele enda vastutusel enne maaelu arengu programmi heakskiitmist, deklareerivad liikmesriigid komisjonile nimetatud heakskiitmisele järgnevas esimeses kuludeklaratsioonis. Sama eeskirja kohaldatakse mutatis mutandis maaelu arengu programmi muutmise korral.
            
         
               (3)
            
            
               Raamatupidamisarvestuse eesmärgil on vaja selgelt sätestada, et deklaratsioon, mis hõlmab makseasutuste poolt enne maaelu arengu programmi heakskiitmist või enne maaelu arengu programmi muutmist väljamakstavaid kulusid, peaks vastama rakendusmääruse (EL) nr 908/2014 artikli 22 lõike 2 esimeses lõigus täpselt ette nähtud ajavahemikele. Lisaks sellele tuleks kõik kulud, mis makseasutused on maksnud ajavahemikul, mil leiab aset maaelu arengu programmi heakskiitmine või selle muutmine, deklareerida kõnealuses artiklis osutatud ajavahemike puhul sätestatud tähtajaks.
            
         
               (4)
            
            
               Samuti on vaja täpsustada, et rakendusmääruse (EL) nr 908/2014 artikli 22 lõike 2 teises lõigus sätestatud reeglit ei tule kohaldada kõnealuse määruse artikli 23 lõikes 2 osutatud kohandatud rahastamiskava suhtes.
            
         
               (5)
            
            
               Rakendusmääruse (EL) nr 908/2014 artiklis 57 on sätestatud, et määruse (EL) nr 1306/2013 artikli 111 lõike 1 punktides c ja d osutatud teave peab sisaldama fondidest rahastatavate ja nimetatud rakendusmääruse XIII lisas loetletud meetmete kirjeldust. Nõukogu määruse (EÜ) nr 73/2009 (3) kohaselt kehtestatud toetuskavad tuleks lisada XIII lisasse, sest Euroopa Parlamendi ja nõukogu määruse (EL) nr 1307/2013 (4) sätteid hakatakse kohaldama alles alates 1. jaanuarist 2015.
            
         
               (6)
            
            
               Rakendusmääruse (EL) nr 908/2014 artikliga 63 on ette nähtud erand komisjoni määruse (EÜ) nr 259/2008 (5) artikli 3 lõike 3 kohaldamisest seoses ajavahemikuga, mil selles artiklis osutatud teave peaks jääma kättesaadavaks veebisaidil. Osutatud sätet tuleks muuta, et seda saaks kohaldada nii eelarveaastal 2012 kui ka 2013 tehtud maksete suhtes. Avaldamise järjepidevuse tagamiseks tuleks sättega ette näha, et teave oleks veebisaidil kättesaadav kuni 31. maini 2015 või kuni avaldatakse teave 2014. eelarveaasta eest tehtud maksete kohta rakendusmääruse (EL) nr 908/2014 artikli 59 lõike 2 kohaselt.
            
         
               (7)
            
            
               Seega tuleks rakendusmäärust (EL) nr 908/2014 vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas põllumajandusfondide komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 908/2014 muudetakse järgmiselt.
   
               1)
            
            
               Artikli 22 lõike 2 teine lõik asendatakse järgmisega:
               „Kõikide selliste kulude eest, mis makseasutused on maksnud toetusesaajatele kooskõlas määruse (EL) nr 1303/2013 artikli 65 lõikega 2 kuni käesoleva lõike esimeses lõigus esitatud viimase perioodi lõpuni enne, kui kiidetakse heaks mõni maaelu arengu programm, millele on osutatud määruse (EL) nr 1305/2013 artiklis 6, vastutavad liikmesriigid ja need kulud deklareeritakse komisjonile kõnealuse programmi heakskiitmisele järgnevas esimeses kuludeklaratsioonis. Sama eeskirja kohaldatakse mutatis mutandis, kui muudetakse maaelu arengu programmi vastavalt määruse (EL) nr 1305/2013 artiklile 11, välja arvatud rahastamiskava kohandamine vastavalt käesoleva määruse artikli 23 lõikele 2.”
            
         
               2)
            
            
               Artikli 63 teine lõik asendatakse järgmisega:
               „Määruse (EÜ) nr 259/2008 kohaldamist jätkatakse siiski 2012. ja 2013. aastal tehtud maksete suhtes. Erandina kõnealuse määruse artikli 3 lõikest 3 jääb selles artiklis osutatud teave veebisaidil kättesaadavaks kuni 31. maini 2015 või kuni teave 2014. eelarveaasta eest tehtud maksete kohta avaldatakse vastavalt käesoleva määruse artikli 59 lõikele 2.”
            
         
               3)
            
            
               XIII lisasse lisatakse punkt 9:
               
                           „9.
                        
                        
                           Nõukogu määruse (EÜ) nr 73/2009 I lisas sätestatud toetuskavad.”
                        
                     
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 549.
   
      (2)  Komisjoni rakendusmäärus (EL) nr 908/2014, 6. august 2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).
   
      (3)  Nõukogu määrus (EÜ) nr 73/2009, 19. jaanuar 2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT L 30, 31.1.2009, lk 16).
   
      (4)  Euroopa Parlamendi ja nõukogu määrus (EL) nr 1307/2013, 17. detsember 2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
   
      (5)  Komisjoni määrus (EÜ) nr 259/2008, 18. märts 2008, milles sätestatakse nõukogu määruse (EÜ) nr 1290/2005 kohaldamise üksikasjalikud eeskirjad seoses Euroopa Põllumajanduse Tagatisfondi (EAGF) ja Maaelu Arengu Euroopa Põllumajandusfondi (EAFRD) vahenditest toetuse saajaid hõlmava teabe avaldamisega (ELT L 76, 19.3.2008, lk 28).